Diari Oficial de la Generalitat Valenciana


Sumari del DOGV 9580, del 21-04-2023 (2023/4013)

RESOLUCIÓ de 5 d'abril de 2023, de la consellera de Justícia, Interior i Administració Pública, per la qual es disposa el cessament i la designació de noves persones integrants de la Junta d'Expurgació de Documents Judicials.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9580

Data del DOGV
:   21-04-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/4013


Data del document
:   05-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 5 d'abril de 2023, de la consellera de Justícia, Interior i Administració Pública, per la qual es disposa el cessament i la designació de noves persones integrants de la Junta d'Expurgació de Documents Judicials. [2023/4013]  
El Decret 61/2006, de 12 de maig, del Consell, pel qual s'aprova el Reglament de funcionament de la Junta d'Expurgació de Documents Judicials i es crea el Fons Històric Judicial de la Comunitat Valenciana, en el seu article 5, defineix la Junta d'Expurgació com l'òrgan col·legiat de naturalesa administrativa que té per finalitat l'expurgació de la documentació judicial, mitjançant un procés de valoració, per a la seua conservació o exclusió i eliminació, qualsevol que en siga el tipus de suport, a fi de garantir la protecció del patrimoni documental judicial i la seua posterior remissió a la Conselleria competent en matèria de patrimoni històric o, si fa el cas, al Fons Històric Judicial de la Comunitat Valenciana.  
L'article 6 del citat Reglament estableix que la Junta d'Expurgació estarà composta per un president, designat per la Conselleria competent en matèria de justícia, entre tres magistrats amb destinació en un dels òrgans judicials de la Comunitat, i proposat per la Sala de Govern del TSJ; un secretari, el càrrec del qual serà exercit per un funcionari de la Conselleria competent en matèria de justícia; i tres vocals, amb les categories professionals de fiscal, lletrat de l'administració de Justícia i tècnic superior especialista en arxius. La durada del mandat dels membres de la Junta d'Expurgació serà de 3 anys, i podran cessar a petició pròpia, de l'òrgan que el va designar, o per la pèrdua de la condició per la qual van ser proposats (article 7 del Reglament).  
Per Resolució de data 13 de maig de 2021, de la Conselleria de Justícia, Interior i Administració Pública (DOGV 27.05.2021), van ser designats els membres que integren l'actual Junta d'Expurgació, el mandat de la qual expira l'any 2024. No obstant això, amb anterioritat a la finalització del mandat s'ha produït la jubilació del president titular i del vocal suplent del tècnic superior especialista en arxius, així com el cessament de la secretària suplent, havent-se efectuat pels òrgans competents les designacions oportunes.  
Ateses les propostes formulades pel Tribunal Superior de Justícia de la Comunitat Valenciana, per la Direcció General de Cultura i Patrimoni i per la Direcció General de Modernització i Relacions amb l'Administració de Justícia, de conformitat amb el que es disposa en l'apartat 1 de l'article 6 del Reglament de Funcionament de la Junta d'Expurgació de Documents Judicials, i en virtut de les atribucions que em confereix l'apartat 3 del citat precepte, resolc:  
  
Primer  
Cessar les persones següents com a membres de la Junta d'Expurgació de Documents Judicials, designades per la Resolució de 13 de maig de 2021, de la Conselleria de Justícia, Interior i Administració Pública:  
  
a) President titular: Manuel José Pons Gil.  
b) Secretària suplent: Elvira Ferrero Santos.  
c) Vocal suplent de Noemí Galán Serrano: Francisco Javier Sánchez Portas.  
  
Segon  
Designar les noves persones integrants de la Junta d'Expurgació de Documents Judicials, en substitució de les cessades en el resolc primer:  
  
a) President: Pedro Luis Viguer Soler.  
b) President suplent: Manuel Aleis López.  
c) Secretària suplent: Begoña Arnau Vilata.  
d) Vocal suplent de Noemí Galán Serrano: Manuela Rodríguez Luna.  
  
Tercer  
Notificar la present resolució a les persones designades i publicar-la en el Diari Oficial de la Generalitat Valenciana.  
La present resolució posa fi a la via administrativa i, contra aquesta, podrà interposar-se, potestativament, recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, recurs contenciós administratiu davant el jutjat contenciós administratiu de València o d'aquell en la circumscripció del qual tinga el recurrent el seu domicili, en el termini de dos mesos comptats des de l'endemà de la publicació en el Diari Oficial de la Generalitat Valenciana, conforme al que s'estableix en els articles 8, 14.1.2a i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 d'abril de 2023.- La consellera de Justícia, Interior i Administració Pública: Gabriela Bravo Sanestanislao.